Terwyl die aanwysing as algehele wenner nog by Du Preez insink, staan sy aan die vooraand van ’n solo-uitstalling in ’n galery in Londen wat op 1 Oktober begin.
Sy het die eerste prys gewen met haar kunswerk to shout, ’n multivisuele konsep. Terwyl 71 sekondes verloop, luister jy daarna, kyk na die skerm en neem in.
“Die werk wat jy hier sien, kom uit ’n baie praktiese plek. Ek het in Londen ’n meestersgraad in computational arts (kuns waarvoor rekenaartegnologie gebruik word) gaan doen, wat basies kuns via rekenaars en programmering is.
“Ek is ’n baie skaam persoon. Ek sal nie sommer oor iets praat as ek nie 100% seker is oor die onderwerp of selfvertroue het om daaroor te praat nie of genoeg weet daaroor. Navorsing is vir my ’n dryfkrag in my werk.”
“Ek het gereeld gesprekke met my woonstelmaat gehad. Sy weet hoe om uit ’n ander perspektief na goed te kyk. Ek kan nie eintlik sê ek het hierdie werk alleen gemaak nie.